ເຈົ້າໜ້າຄຸ້ມຄອງຜະລິດຕະພັນການຢາຂອງ ສ ເກົາຫຼີ ແຈ້ງໃຫ້ຮູ້ເມື່ອວັນທີ 6 ສິງຫານີ້ ເຖິງການຫ້າມບໍລິສັດ Daebong LS ທີ່ເປັນຜູ້ຜະລິດທາດ ວາລຊາຕານ (valsartan) ຢູ່ພາຍໃນປະເທດ ພ້ອມທັງຂາຍ ແລະປຸງແຕ່ງທາດດັ່ງກ່າວເພື່ອປິ່ນປົວອາການຄວາມດັນເລືອດສູງ ທັງນີ້ກໍເພາະວ່າບັນຈຸພາກສ່ວນທີ່ອາດເຮັດໃຫ້ເກີດມະເຮັງ.
ໃນນັ້ນ ກະຊວງອາຫານ ແລະຄວາມປອດໄພການຢາຂອງ ສ ເກົາຫຼີ ກໍໄດ້ຫ້າມບໍລິສັດ ການຢາຂອງ ສ ເກົາຫຼີ ຈຳນວນ 22 ແຫ່ງ ໃນການຂາຍຜະລິດຕະພັນການຢາ 59 ລາຍການ ທີ່ເຈືອປົນ valsartan ຊຶ່ງຜະລິດໂດຍ Daebong LS.
ການຕົກລົງດັ່ງກ່າວມີອອກມາ ຫຼັງຈາກທີ່ valsartan ບາງລາຍການທີ່ຜະລິດໂດຍ Daebong LS ນັ້ນໄດ້ຮັບການກຳນົດວ່າມີສ່ວນປະສົມຂອງ N-nitrosodimethylamine (NDMA) ຊຶ່ງອົງການຄົ້ນຄວ້າມະເຮັງຂອງອົງການອະນາໄມໂລກ (WTO) ຈັດໃຫ້ຢູ່ໃນປະເພດທີ່ສາມາດເຮັດໃຫ້ ເກີດມະເຮັງຢູ່ໃນຄົນ.
Daebong LS ປຸງແຕ່ງທາດ valsartan ຈາກ valsartan ດິບທີ່ນຳເຂົ້າມາຈາກ ບໍລິສັດການຢາ Zhuhai Rundu Mintong Pharmaceutical ຂອງຈີນ.